b'\n_START_ARTICLE_\nMartin Zeichen\n_START_SECTION_\n\xc5\xbdivljenje in delo\n_START_PARAGRAPH_\nIzdelave orgel se je u\xc4\x8dil pri J. Krainzu Gradcu, se nato nekaj \xc4\x8dasa izpopolnjeval pri Karlu Hessu na Dunaju in E. F. Walckerju v Ludwigsburgu. Po vrnitvi domov je v letih 1846\xe2\x80\x931854 delal pri Alojzu H\xc3\xb6rbigerju v Celju, ko se je ta preselil na Dunaj, pa je 1855 odprl lastno delavnico v Trbovljah in jo 1861 prenesel v Polzelo. Izdeloval je dobre mehanske orgle (10\xe2\x80\x9318 registrov) za cerkve: Sol\xc4\x8dava (1860), in Brezje pri Mozirju, Trbovlje (1861), Zavodnje (1862) in Bele Vode (18 reg.), \xc5\xa0o\xc5\xa1tanj in Teharje (1863). Ko je delal pri A. H\xc3\xb6rbigerju, je sodeloval pri izdelavi orgel za kraje: Bele Vode, Gornji Grad, Gri\xc5\xbee pri \xc5\xbdalcu, Vransko, Razbor pri \xc4\x8cem\xc5\xa1eniku, Vrh nad La\xc5\xa1kim, po Savinjski dolini pa popravljal tiste, ki jih je bil izdelal Jernej Billich.'